_:n087b1f8d35ed41f0a9689805dd5c9fe7xb0
<http://schema.org/articleBody>
"बाराबंकी अयोध्या में श्रीराम मंदिर के निर्माण में आम लोगों की सहभागिता हेतु मंदिर निधि समर्पण अभियान के अंतर्गत राष्‍ट्रीय स्‍वयं सेवक संघ के खंड प्रचारक विष्णुकांत व न्यायपंचायत प्रमुख रविकान्त दीक्षित ने समर्पण अभियान न्याय पंचायत पूरेडलई के अंतर्गत फत्तापुर कला व बुढ़नवा पुरवा,बेलखरा,सींवा, भीकमपुर,डलई का पुरवा जन जन की सहभागिता सुनिश्चित करने के लिए निधि समर्पण अभियान चलाया।यहां पर संघ के कार्यकर्ताओं ने सुबह से लेकर देर तक घर-घर संपर्क अभियान चलाया। कार्यकर्ताओं ने इस दौरान आमजनमानस से समर्पण निधि प्राप्त की ओर उन्हें पत्रक और रसीद दिया। फत्तापुर कला में राम मंदिर निर्माण में अधिक से अधिक लोगों की भागीदारी हेतु धन संग्रह के लिए बैठक आयोजित की गई । बैठक के दौरान न्यायपंचायत प्रमुख रविकान्त दीक्षित ने कहा कि सभी के सहयोग से अयोध्‍या में भव्‍य श्रीराम मंदिर बनेगा। मंदिर निर्माण राष्ट्र निर्माण की दिशा में एक बड़ा कदम है। यह मंदिर देश की एकता व अखंडता को मजबूत करेगा। खंड प्रचारक विष्णुकांत ने कहा कि भगवान राम हर हिदुओं के रोम-रोम में बसते हैं। भगवान श्रीराम हिदू समाज के आराध्य और आदर्श हैं। संपूर्ण विश्व का कल्याण भगवान श्रीराम के भव्य मंदिर निर्माण से जुड़ा है। उन्होंने बताया कि इस भव्य मंदिर के निर्माण में हर हिदू का योगदान होगा, इसलिए श्रीराम जन्म भूमि मंदिर निर्माण निधि समर्पण अभियान की समितियां ग्राम, नगर, वार्ड स्तर पर गठित की गई हैं। विष्णुकान्त,संजय ,अजय शर्मा,अटल सिंह, सूर्यवीर सिंह, आशुतोष सिंह आदि लोग मौजूद रहे।"
<https://up-breakingnews.com/%E0%A4%86%E0%A4%B0%E0%A4%8F%E0%A4%B8%E0%A4%8F%E0%A4%B8-%E0%A4%95%E0%A5%87-%E0%A4%B8%E0%A5%8D%E0%A4%B5%E0%A4%AF%E0%A4%82%E0%A4%B8%E0%A5%87%E0%A4%B5%E0%A4%95%E0%A5%8B%E0%A4%82-%E0%A4%A6%E0%A5%8D/>